wickkiey/tamil-wikipedia-chunked huggingface dataset:
# வலைவாசல்:கணினியியல்/நீங்களும் பங்களிக்கலாம்

- கணினியியல் தொடர்பான புதிய கட்டுரைகளை உருவாக்கலாம்.
- கணினியியல் தொடர்பான குறுங்கட்டுரைகளை விரிவுபடுத்தலாம்.
- கணினியியல் தொடர்பான கட்டுரைகளை மேம்படுத்தி உதவலாம்.
- கணினியியல் தொடர்பான படிமங்களை பதிவேற்றலாம்.
- கணினியியல் தொடர்பான பகுப்புகளை ஒழுங்கமைத்து சீர்படுத்தலாம்.
- கணினியியல் தேவைப்படும் கட்டுரைகள் பகுதியில் கோரப்பட்டுள்ள கட்டுரைகளை உருவாக்கலாம்.  
<noinclude>  
</noinclude>
# முசுகுந்தேஸ்வரர் கோயில், கொடும்பாளூர்

சங்க காலத்திலிருந்து புகழ்பெற்று விளங்கும் கொடும்பாளூரில் (தற்போதைய புதுக்கோட்டை மாவட்டம்) மூவர் கோவிலுக்கு சற்று தொலைவே மேற்கே கண்மாய்க் கரையில் அமைந்துள்ளது.
# முசுகுந்தேஸ்வரர் கோயில், கொடும்பாளூர்

## அமைவிடம்

இக்கோயில் இடங்கழி நாயனார் கோயிலிலிருந்து வடக்கில் செல்லும் வழியில் அமைந்துள்ளது.
# முசுகுந்தேஸ்வரர் கோயில், கொடும்பாளூர்

## அடியார் தொண்டு

இடங்கழி நாயனார் பல சிவன் கோயில்களை எழுப்பி சிவ வழிபாட்டினைப் போற்றியவர். சிவனடியாருக்காக நெல் திருடியவரைத் தண்டிக்காமல் நெற்களஞ்சியத்தைத் திறந்துவைத்த மன்னர் குலத்தைச் சேர்ந்தவரான இவர் நாட்டில் இருந்த சிவனடியார் ஒருவர் சிவனுக்கு மகேசுவர பூசையைத் தொடர்ந்து செய்து வந்தார். ஒரு நிலையில் பொருள் இல்லாமல் போகவே, இடங்கழி நாயனாரின் அரண்மனைக்குள் புகுந்து நெல் மூட்டைகளைத் திருடினார். காரணத்தை அறிந்த மன்னர் இடங்கழியார் அந்த சிவனடியாரை விடுதலை செய்ததோடு தன் நெற்களஞ்சியத்தைத் திறந்துவிட்டு, கொள்ளையடித்துச் செல்ல முரசு அடித்து நாட்டு மக்களுக்குத் தெரிவித்தார். சிவனடியார்கள் நெல்லைக் கொண்டு செல்வதைக் கண்டு மகிழ்ந்தார்.
# முசுகுந்தேஸ்வரர் கோயில், கொடும்பாளூர்

## வரலாறு

இக்கோவிலின் எழுந்தருளியுள்ள இறைவனின் நாமம் முதுகுன்றம் உடையார் என்பதாகும். இக்கோவிலை மகிமலாய இருக்கவேள் என்கிற பராந்தக குஞ்சரமல்லன் எனும் சிற்றரசன் கி பி 921 ஆம் ஆண்டு கட்டினான். எனவே இந்தகோவிலும் தஞ்சை பெரிய கோவிலைப் போல 1000 ஆண்டு பழமையான வரலாறு கொண்ட கோவிலாகும். இக்கோவில் முழுக்க சோழர் கால கட்டிக்கலையே பின்பற்றப்பட்டுள்ளது.
# முசுகுந்தேஸ்வரர் கோயில், கொடும்பாளூர்

## நடை திறந்திருக்கும் நேரம்

இக்கோயில் காலை 10.00 மணி முதல் 11.00 மணி வரை வழிபாட்டிற்காகத் திறந்துவைக்கப்பட்டிருக்கும்.
# வலைவாசல்:கணினியியல்/விக்கி நூல்கள்

விக்கிமீடியாவின் ஒரு திட்டமான விக்கி நூல்களில் **கணினியியலும் பொறியியலும்** பகுதியில் இந்நூல்கள் உள்ளன.  
**கணினியியல்**  
- நிரலாக்கம்_அறிமுகம்
- பொருள் நோக்கு நிரலாக்கம்
- எக்சு.எம்.எல் நுட்பங்கள்
- யாவாக்கிறிட்டு
- யுனிக்ஸ் கையேடு
- சி ஷார்ப்
- விசுவல் பேசிக்
# வலைவாசல்:கணினியியல்/பிற விக்கிமீடியா திட்டங்கள்

| '''Wikinews:ta:
&nbsp;விக்கிசெய்திகளில்'''&nbsp; | '''
&nbsp;விக்கிமேற்கோள்களில்'''&nbsp; | '''
&nbsp;விக்கிநூல்களில்'''&nbsp; | '''
&nbsp;விக்கிமூலத்தில்'''&nbsp; | '''
&nbsp;விக்சனரியில்'''&nbsp; | '''
விக்கிப்பொதுவில்''' |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
# வெளிக் கருவம்

புவிநடுக்கவியலின்படி (Seismology), புவியின் கருவம் (core) இரண்டு பாகங்களைக் கொண்டது. அவை உட் கருவம் மற்றும் **வெளிக் கருவம்** (*Outer core*) ஆகும். இந்த புவியின் வெளிக் கருவத்தின் அடுக்கு சுமார் 2,266 கி.மீ. (1.408 மைல்) தடித்தது. இது இரும்பு-நிக்கல் உலோகக்கவையினால் ஆனது. மேலும், இது மூடகத்திற்கும் மற்றும் உட் கருவத்திற்கும் இடையில் புவியின் மேற்பரப்பிலிருந்து சுமார் 5,150 கி.மீ. (3,200 மைல்) கீழே அமைந்துள்ளது.
# வெளிக் கருவம்

## பண்புகள்

வெளிக் கருவத்தின் வெப்பநிலை வெளிப்பகுதிகளில் 4400 டிகிரி செல்சியஸ் (8000&nbsp;°F) வரையும், உட் கருவத்தின் அருகே 6100 டிகிரி செல்சியஸ் (11000&nbsp;°F) வரையும் இருக்கிறது. அதை கணினியில் மாதிரி செய்து பார்த்த போது அதன் உயர் வெப்பநிலை காரணமாக, வெளிக்கருவம் மிகக் குறைந்த கூழ்மத்தன்மை உடைய திரவ நிலையில் இருப்பது தெரிய வருகிறது. மேலும், இதனால் தான் இதற்குக் கொந்தளிப்பு தன்மையும் உள்ளது என கருதப்படுகிறது. இந்த இரும்பு-நிக்கல் உலோகக்கலவை கூழ்மத்தன்மை காரணமாக புவி சுழலும் போது வெளிக் கருவமும் சுழல்கிறது. இந்தச் சுழலோட்டம் காரணமாகத்தான் புவியின் காந்தப்புலம் உருவாகிறது என நம்பப்படுகிறது.
இந்தக் காந்தப்புலத்தின் வலிமை புவியின் வெளிக் கருவத்தில் 25 காஸ் (Gauss) ஆகும். இது புவியின் மேற்பரப்புடன் ஒப்பிடுகையில் 50 மடங்கு அதிகம். உட் கருவத்தில் உள்ள அதே இரும்பு-நிக்கல் உலோகக்கலவை இதிலும் இருந்த போதிலும் இதன் அழுத்தம் உட்கருவத்தின் அதீத அழுத்தத்திற்கு இணையாக இல்லை (அதீத அழுத்ததில் இரும்பு தனது அணு பிணைப்பை விடுவித்து உருக முடியாது). எனவே, வெளிக் கருவம் திரவ நிலையில் உள்ளது. கந்தகம் மற்றும் ஆக்சிசனும் இதில் இருக்கலாம்.  
இதன் வெப்பம் மூடகத்தை நோக்கிச் செல்வதால் உட் கருவம் உறைந்து விரிவடைகிறது. இந்த விரிவடைதல் வருடத்திற்கு 1மி.மீ என கணக்கிடப்பட்டுள்ளது.
# வெளிக் கருவம்

## வாழ்க்கையில் இவை எற்படுத்தும் விளைவு

சூடான இரும்பு அணுக்கள் தொடர்ச்சியாக நகரும் போது காந்தப்புலம் உருவாகிறது. அதே போல, புவியின் அடியில் சூடான இரும்பு (வெளிக் கருவம்) திரவ நிலையில் சுழல்வதால் புவியின் காந்தப்புலம் உருவாகிறது. இந்த புவியின் காந்தப்புலம் இல்லையென்றால் நாம் சூரியனின் காஸ்மிக் கதிர்களால் பெரும் பாதிப்புக்கு உள்ளாவோம்.
# பார்காத்

**பார்காட்** (Barghat) நகரம் இந்தியாவின் மத்தியப் பிரதேசம் மாநிலத்தில் சியோனி மாவட்டத்தில் அமைந்துள்ளது.
# பார்காத்

## அமைவிடம்

இந்நகரின் அமைவிடம் ஆகும். இந்நகர் கடல் மட்டத்திலிருந்து 537 மீட்டர்கள் உயரத்தில் அமைந்துள்ளது.
# பார்காத்

## மக்கட்தொகை

2001 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மக்கட்தொகை 10,425 ஆகும். இதில் ஆண்கள் 51% பேரும், பெண்கள் 49% பேரும் அடங்குவர். இந்நகர மக்களின் கல்வியறிவு 73% ஆகும். மொத்த மக்கட் தொகையில் 13% பேர் ஆறு வயதிற்கும் குறைவான வயதுடையவர்கள்.
# பேதுல் மாவட்டம்

**பேதுல் மாவட்டம்** (Betul District) இந்தியாவின் மத்தியப் பிரதேசம் மாநிலத்தில் அமைந்துள்ளது. பேதுல் நகரம் இதன் தலைநகர் ஆகும்.
பேதுல் நகரம் அதன் நிர்வாக தலைமையகமாக செயல்படுகிறது. இம்மாவட்டம் *நர்மதாபுரம்* கோட்டத்திற்கு உட்பட்டது. போபால் மற்றும் நாக்பூர் நிலையத்திற்கு இடையில் பேதுல் ரயில் நிலையம் அமைந்துள்ளது. இந்த மாவட்டம் 8 வட்டங்களாக பிரிக்கப்பட்டுள்ளது - பைன்சுதேகி அத்னர், சிச்சோலி, பேதுல், சாப்பூர், முல்தாய், கோததோங்கரி, அம்லா ஆகியவை.
# பேதுல் மாவட்டம்

## மக்கள் தொகை

2011 ஆம் ஆண்டின் மக்கட்தொகைக் கணக்கெடுப்பின்படி இம்மாவட்டத்தின் மொத்த மக்கட்தொகை 15,82,793 இது காபோன் நாட்டிற்கு ஈடானது, அல்லது அமெரிக்க மாநில இடாஹோ என்ற பிரதேசத்திற்கு ஈடானது. இது இந்தியாவின் மொத்த மாவட்டங்களில் 640 இல் 314 வது இடத்தைப் பெறுகிறது. மக்கள் அடத்தி சதுர கிலோமீட்டருக்கு 466 2011 மக்கள் தொகை கணக்கெடுப்பின் தற்காலிக தரவுகளின்படி, மாவட்டத்தின் மக்கள் தொகை 1,575,247 (799,721 ஆண்கள் மற்றும் 775,526 பெண்கள்) பாலின விகிதத்துடன் 1000 ஆண்களுக்கு 970 பெண்கள். மக்கள் தொகை அடர்த்தி 157 / கி.மீ. <sup>2 ஆகும்</sup> . மொத்த கல்வியறிவு விகிதம் 70.1% (ஆண் 78.4% மற்றும் பெண் 61.6%).  
2011 ஆம் ஆண்டு இந்திய மக்கள் தொகை கணக்கெடுப்பின் போது, மாவட்டத்தில் 45.88% மக்கள் இந்தி, 27.69% கோண்டி, 12.86% மராத்தி, 11.13% கோர்கு மற்றும் 1.69% பெங்காலி ஆகிய மொழிகளை தங்கள் முதல் மொழியாகப் பேசினர்.  
இந்த மாவட்டம் பழங்குடியின மக்களால் நிறைந்துள்ளது. 2001 மக்கள் தொகை கணக்கெடுப்பின்படி மாவட்டத்தின் பழங்குடி மக்கள் தொகை 5,49,907 ஆகும். மாவட்டத்தில் வசிக்கும் முக்கிய பழங்குடியினர் கோண்டு மற்றும் கோர்கு . மீதமுள்ள மக்கள் மராத்தியர்கள் உட்பட மராத்தா, பவார்கள், குன்பிசுக்கள், பிராமணர்கள், சாமர்கள், மாலி, பால், பாட்டீல் மற்றும் சோனி உள்ளிட்ட சாதிகள் அடங்கும்.
# பேதுல் மாவட்டம்

## நிலவியல்

இதன் கடல் மட்டம் சராசரி உயரம் சுமார் 2000 அடி ஆகும். &nbsp;நாட்டின் அடிப்படையில் ஒரு உயரமான பகுதி, இயற்கையாகவே மூன்று தனித்தனி பகுதிகளாகப் பிரிக்கப்பட்டுள்ளது, அவற்றின் மேலோட்டமான அம்சங்கள், அவற்றின் மண்ணின் தன்மை மற்றும் அவற்றின் புவியியல் உருவாக்கம் ஆகியவற்றில் வேறுபடுகிறது. மாவட்டத்தின் வடக்கு பகுதி மணற்கல் ஒரு ஒழுங்கற்ற சமவெளியை உருவாக்குகிறது. இது மிகவும் அரிதான மக்கள்தொகை மற்றும் குறைந்த சாகுபடி நிலம் கொண்டது. தீவிர வடக்கில் நர்மதா பள்ளத்தாக்கின் பெரிய சமவெளியில் இருந்து மலைகளின் வரிசை எழுகிறது. மையப் பாதையில் மட்டும் வளமான மண் உள்ளது, இது மச்னா நதி மற்றும் சப்னா அணை ஆகியவற்றால் வளம் பெறுகிறது. கிட்டத்தட்ட கிராமங்களால் முழுமையாக பயிரிடப்பட்டுள்ளது. .  
பெத்துலின் காலநிலை மிகவும் ஆரோக்கியமானது. சமவெளிகளுக்கு மேலேயுள்ள அதன் உயரமும், விரிவான காடுகளின் சுற்றுப்புறமும் வெப்பத்தை மிதப்படுத்துகின்றன, மேலும் ஆண்டின் பெரும்பகுதி முழுவதும் வெப்பநிலையை இனிமையாக்குகின்றன. குளிர்ந்த பருவத்தில் இரவில் வெப்பமானி உறைபனிக்குக் கீழே விழுகிறது; . சராசரி ஆண்டு மழையளவு 40 அங்குலம் ஆகும்.  
பேதுல் மாவட்டம் காடுகள் மற்றும் பல்லுயிர் பெருக்கத்தால் நிறைந்துள்ளது. பேதுல் வனத்தின் முக்கிய மர இனங்கள் தேக்கு ஆகும் . பல மருத்துவ தாவரங்கள் பேதுலின் வனப்பகுதிகளிலும் காணப்படுகின்றன. காடுகளிலிருந்து கருங்காலி இலைகள், புளிமா, ஹர்ரா, நெல்லி போன்ற வணிக ரீதியாக முக்கியமான சிறு வனப் பொருட்களும் சேகரிக்கப்படுகின்றன. ஆசியாவின் மிகப்பெரிய மரக் கிடங்கு பேதுலில் உள்ளது.  
மாவட்டத்தில் பாயும் முக்கிய ஆறுகள் கஞ்சால் நதி ( தபதி நதியின் துணை நதி ), மற்றும் மொரண்ட் நதி மற்றும் தவா நதி ( நர்மதா நதியின் துணை நதிகள்) ஆகும். தப்தி நதி பேதுல் மாவட்டத்தில் உள்ள முல்தாயிலிருந்து உருவாகிறது; முல்தாயின் சமசுகிருத பெயர் 'முல்தாபி' என்றால் 'தப்பி அல்லது தபதி நதியின் தோற்றம்' என்று பொருள்.
# பேதுல் மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# உலோகக் கூரை

**உலோகக் கூரை** (*metal roof*) என்பது, உலோகத் தகடு, உலோக ஓடுகள் போன்றவற்றினாலான கூரையைக் குறிக்கும். முற்காலத்தில் செப்பு, ஈயம் போன்ற உலோகங்கள் கூரைகளுக்குக் கூடுதலாகப் பயன்பட்டன. தற்காலத்தில் எஃகு, நாகம்பூசிய இரும்பு, அலுமினியம் போன்ற உலோகங்கள் பெருமளவில் பயன்படுகின்றன. கூரைகளுக்கான உலோகத் தகடுகள் தட்டையானவையாக அல்லது நெளிதகடுகளாக இருக்கும். விறைப்பாக இருக்காது என்பதால், பெரிய தட்டையான தகடுகளைக் கூரைச் சட்டகத்தில் நேரடியாகத் தாங்க முடியாது. சட்டகத்தில் மரப் பலகைகளைத் தாங்க வைத்து அதன் மேல் உலோகத் தகடுகளைப் பொருத்துவர். தற்காலத்தில் பெரும்பாலும் நெளிதகடுகளாக இருப்பது வழக்கம். இத்தகடுகள் தொய்வடையாமல் சட்டகங்களின்மீது நேரடியாகவே பொருத்த முடியும். நெளிவுகள் உலோகத் தகட்டுக்கு விறைப்புத் தன்மையைக் கொடுக்கின்றன.  
உலோகத் தகடுகள் கூடிய வெப்பம் கடத்துதிறன் கொண்டவை என்பதுடன், விரைவில் சூடாகவும் கூடியன ஆதலால், கடத்தல் மூலமாகவும், கதிர்வீச்சினாலும் பெருமளவு வெளிவெப்ப்ம் உள்ளே நுழைகின்றது. வெப்பக் காப்புப் பொருட்களை உலோகத் தகடுகளுக்குக் கீழே பொருத்துவதன் மூலம் உள்ளே நுழையக் கூடிய வெப்பத்தைப் பெருமளவு குறைக்க முடியும்.
# பேதுல்

**பேதுல்** (Betul) நகரம் இந்தியாவின் மத்தியப் பிரதேசம் மாநிலத்தில் உள்ள பேதுல் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் *போபால் கோட்டத்திற்கு* உட்பட்டது.
# பேதுல்

## அமைவிடம்

பேதுல் நகரம் மத்தியப் பிரதேசத்தின் தெற்கில், மகாராட்டிரா மாநிலத்தின் எல்லையில், போபால் - நாக்பூர் நகரங்களுக்கு இடையே அமைந்துள்ளது. இந்நகரின் அமைவிடம் . ஆகும். இந்நகரானது கடல் மட்டத்திலிருந்து 658 மீட்டர்கள் உயரத்தில் அமைந்துள்ளது.
# பேதுல்

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின் படி 34 வார்டுகளும், 22398 குடியிருப்புகளும் கொண்ட பேதுல் நகராட்சியின் மொத்த மக்கட்தொகை 1,03,330 ஆகும்.இதில் ஆண்கள் 52823 பேரும் பெண்கள் 50507 பேரும் அடங்குவர். இந்நகர மக்களின் கல்வியறிவு 76%. மொத்த மக்கட்தொகையில் 6 வயதிற்குட்பட்டவர்கள் 11,185 ( 10.82%). பாலின விகிதம் 1000 ஆண்களுக்கு 956 பெண்கள் வீதம் உள்ளனர். சராசரி எழுத்தறிவு 79.62% ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 12.21% மற்றும் 9.29% ஆக உள்ளனர்.இதன் மக்கள் தொகையில் இந்துக்கள் 84.56%, இசுலாமியர்கள, 12.24%, சமணர்கள் 1.24%, பௌத்தர்கள் 0.88%, சீக்கியர்கள் 0.33 %, கிறித்தவர்கள் 0.69% மற்றும் பிறர் 0.06% ஆக உள்ளனர்.
# பேதுல்

## பேதுல் தொடருந்து நிலையம்

சென்னை, பெங்களூர், புனே மற்றும் ஐதராபாத்திலிருந்து வடக்கே தில்லி, லக்னோ, ஜம்முதாவி, வாரணாசி செல்லும் அனைத்து தொடருந்துகளும் பேதுல் நகரத்தில் நின்று செல்கிறது.
# குருகு (குன்றம்)

**குருகு பெயர்க் குன்றம்** என்பது கௌஞ்சமலை. ‘நாவலந் தண்பொழில்’ என்னும் தமிழகத்துக்கும், வடபொழில் எனப்பட்ட வட-இந்தியாவுக்கும் இடையில் இந்த மலை இது. **கௌஞ்சம்** என்றும், **கிரவுஞ்சம்** என்றும் வடசொல்லால் வழங்கப்படும் பறவை **குருகு** என்னும் தமிழ்ச்சொல்லால் குறிக்கப்படும்.  
இதனை முருகப்பெருமான் உடைத்தான் என்னும் செய்தி புராணக் கதைகளில் வருகிறது.
# அகிலத்துக்கு வணக்கம் (நிரல்)

**அகிலத்துக்கு வணக்கம் நிரல்** என்னும் நிரல் "அகிலத்துக்கு வணக்கம்" என்ற தொடரை வெளியிடும் ஓரு கணிணி நிரலாகும். இது நிரலாக்க மொழிகளில் எழுதக்கூடிய சிறிய, எளிய நிரல் ஆகும். புதிதாக ஒரு நிரல் மொழியை கற்கும் போது முதலில் எழுதப்படும் நிரலாக இதுவே உள்ளது
# அகிலத்துக்கு வணக்கம் (நிரல்)

## நோக்கம்

1. "அகிலத்துக்கு வணக்கம் நிரல்" அனைவரும் எளிதாக கற்றுக்கொள்ளக் கூடியதாக இருப்பதனால்.
1. ஓருவருக்கு எந்தவொரு நிரலாக்க மொழியையும் எளிதாக அறிமுகப்படுத்துவதற்காக.
1. ஓரு நிரலாக்க மொழியினை நன்னிலை சோதனை (sanity test) செய்து இருமமாக்கி, மென்பொருள் உருவாக்க சூழ்நிலை போன்றவற்றை சரி பார்த்துக்கொள்ள உதவுகிறது.
# அகிலத்துக்கு வணக்கம் (நிரல்)

## தமிழ் நிரல்மொழியில்

எழில் தமிழ் நிரலாக்க மொழியில் எடுத்துக்காட்டு
<syntaxhighlight lang="python">
1. எழில் தமிழ் நிரலாக்க மொழி உதாரணம்  
பதிப்பி "அகிலத்துக்கு வணக்கம்!"
பதிப்பி "******* வருகைக்கு நன்றி! *******"
</syntaxhighlight>
# அகிலத்துக்கு வணக்கம் (நிரல்)

## தமிழ் நிரல்மொழியில்

### சி++ நிரல்மொழியில்

<source lang="cpp">  
1. include <iostream>  
int main
{
std::cout << "Hello, world!\n";
}
</source>
# அகிலத்துக்கு வணக்கம் (நிரல்)

## தமிழ் நிரல்மொழியில்

### சி ஷார்ப் ( c# ) நிரல் மொழியில் அகிலத்திற்கு வணக்கம் நிரல்

<syntaxhighlight lang="c#">
class HelloWorld {
static void Main {
System.Console.WriteLine("Hello World");
}
}
</syntaxhighlight>
# அகிலத்துக்கு வணக்கம் (நிரல்)

## **வரலாறு**

முதலில் ஆம் ஆண்டு பெல் ஆய்வுகூடத்தில் 'ப்ரியன் கேர்நிகான்' அவர்களின் 'சி' பயிற்றுவிப்பின் போது "ஹலோ, வேர்ல்ட்" அறிமுகப்படுத்தப்பட்டது.
# இந்திய அரசுத் துறைகளின் பட்டியல்

இது **இந்திய அரசுத் துறைகளின் பட்டியல்** ஆகும்.
# இந்திய அரசுத் துறைகளின் பட்டியல்

## முன்னுரை

இந்தியாவைப் பொருத்தமட்டில் எந்த ஓரு துறையும் அமைச்சகத்தின் கீழ் வருகின்றன.
# இந்திய அரசுத் துறைகளின் பட்டியல்

## பிரதம மந்திரி அலுவலகம்

- பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
- தேசிய பாதுகாப்பு மன்றம் (National Security Council)
- மூலோபாய கொள்கை குழு (Strategic Policy Group)
- வர்த்தக மற்றும் பொருளாதார உறவுகளை குழு (Trade and Economic Relations Committee)
- பொருளாதார ஆலோசனை மன்றம் (Economic Advisory Council)
# இந்திய அரசுத் துறைகளின் பட்டியல்

## உள்துறை அமைச்சகம் (இந்தியா)

- இந்தியத் துணை இராணுவப் படைகள்
- தேசிய புலனாய்வு முகமை-என் ஐ ஏ
- ஜம்மு & காஷ்மீர் அலுவல்கள் திணைக்களம்
- ஆட்சி மொழி திணைக்களம்
# இந்திய அரசுத் துறைகளின் பட்டியல்

## நிதி அமைச்சகம்

- பொருளாதார விவகாரங்கள் துறை (Department of Economic Affairs)
- செலவு துறை (Department of Expenditure)
- வருவாய்த் துறை (Department of Revenue)
- நிதிச் சேவைகள் துறை (Department of Financial Services)
- பங்கு விற்பனைத் துறை (Department of Disinvestment)
# இந்திய அரசுத் துறைகளின் பட்டியல்

## இந்திய வேளாண் அமைச்சகம்

- தேசிய பால்பண்ணை மேம்பாட்டு வாரியம் (NDDB)
- தேசிய ஒருங்கிணைந்த பூச்சி மேலாண்மை மையம் (National Centre for Integrated Pest Management)
- தேசிய தோட்டக்கலை வாரியம் (National Horticulture Board (NHB))
- தேசிய எண்ணெய் வித்துக்கள் மற்றும் காய்கறி எண்ணெய்கள் அபிவிருத்தி சபை (National Oilseeds and Vegetable Oils Development Board)
# இந்திய அரசுத் துறைகளின் பட்டியல்

## நீர் வள அமைச்சகம்

- நீர் வள அமைச்சகம் (இந்தியா)
# இந்திய அரசுத் துறைகளின் பட்டியல்

## இரசாயனங்கள் மற்றும் உரங்கள் அமைச்சகம்

- மருந்தியல் திணைக்களம்
- வங்காள ரசாயன பொருட்கள் மற்றும் மருந்துப்பொருட்கள் நிறுவனம்
- உரத்தொழிற்சாலைகள்
# இந்திய அரசுத் துறைகளின் பட்டியல்

## இந்திய வெளியுறவுத் துறை அமைச்சகம்

வெளிநாட்டு சேவை நிறுவனம்
# இந்திய அரசுத் துறைகளின் பட்டியல்

## இந்திய நிலக்கரி அமைச்சகம்

- இந்தியா நிலக்கரி நிறுவனம்
- நெய்வேலி பழுப்பு நிலக்கரி நிறுவனம்
# இந்திய அரசுத் துறைகளின் பட்டியல்

## சிறுபான்மையினர் நலத்துறை அமைச்சகம் (இந்தியா)

- மத்திய வக்பு வாரியம் (இந்தியா) (CWC)
- சிறுபான்மையினருக்கான தேசிய ஆணையம் (இந்தியா) (NCM)
- சிறுபான்மை மொழிகளுக்கான ஆணையாளர்  
- சுயநிதி அமைப்பு
- மௌலான ஆசாத் அறக்கட்டளை  
- பொதுத்துறை மற்றும் கூட்டுத்துறை நிறுவனங்கள்
- தேசிய சிறுபான்மையின மக்களின் வளர்ச்சி மற்றும் நிதிக் கழகம் (NMDFC)
# இந்திய அரசுத் துறைகளின் பட்டியல்

## நுகர்வோர் நலன், உணவு மற்றும் பொது விநியோக அமைச்சகம்

### இதன் கீழுள்ள நிறுவனங்கள்

1. இந்திய உணவுக் கழகம் (Food Corporation of India)
1. மத்திய சேமிப்புக் கழகம் (Central Warehousing Corporation)
# தேசிய பாதுகாப்பு மன்றம் (இந்தியா)

**தேசியப் பாதுகாப்பு மன்றம்** (National Security Council) இந்திய நாட்டின் அரசியல், பொருளாதாரம், எரிசக்தி மற்றும் உத்திப்பூர்வமான பாதுகாப்பு குறித்த விடயங்களை நிர்வகிக்கும் உச்ச நிறுவனம் ஆகும். முதன் முதலில் அடல் பிஹாரி வாஜ்பாய் அரசாங்கத்தால் 19 நவம்பர் 1998 அன்று நிறுவப்பட்டது. இது இந்தியப் பிரதமரின் அலுவலகத்தின்கீழ் செயல்படுகிறது. இது தேசியப் பாதுகாப்பு ஆலோசகர் தலைமையில் செயல்படுகிறது. இதன் முதல் தேசிய பாதுகாப்பு ஆலோசகராக பிரிஜேஷ் மிஸ்ரா நியமிக்கப்பட்டார். இதன் தற்போதைய தலைவர் அஜித் தோவல் ஆவார்.
# தேசிய பாதுகாப்பு மன்றம் (இந்தியா)

## கட்டமைப்பு

தேசியப் பாதுகாப்பு மன்றம் மூன்று அடுக்குகள் கொண்டது. அவைகள் மூலோபாயக் கொள்கை வகுக்கும் வகுக்கும் குழு, தேசிய பாதுகாப்பு ஆலோசகர் குழு மற்றும் செயலகம் ஆகும்.
# தேசிய பாதுகாப்பு மன்றம் (இந்தியா)

## கட்டமைப்பு

### மூலோபாயக் கொள்கைக் குழு

தேசியப் பாதுகாப்பு ஆலோசகரான அஜித் தோவல் தலைமையில் இக்குழுவில் கீழ்கண்டவர்கள் அங்கம் வகிப்பர்:
- நிதி ஆயோக்கின் துணைத் தலைவர்
- இந்திய அமைச்சரவைச் செயலாளர்
- முப்படைகளின் தலைவர்
- தரைப்படைத் தலைவர்
- கடற்படைத் தலைவர்
- வான்படைத் தலைவர்
- ரிசர்வ் வங்கி ஆளுநர்
- வெளியுறவுச் செயலாளர்
- பாதுகாப்புச் செயலாளர்
- உள்துறை செயலாளர்
- நிதித்துறை செயலாளர்
- செயலாளர், ஆராய்ச்சி மற்றும் பகுப்பாய்வு அமைப்பு
- இயக்குநர், இந்திய உளவுத்துறை
- தலைமை இயக்குநர், இராணுவப் பாதுகாப்பு புலனாய்வு முகமை
- தலைவர், மத்திய நேரடி வரிகள் வாரியம்
- செயலாளர், படைக்கலங்கள் உற்பத்தித் துறை
- பாதுகாப்பு அமைச்சரின் அறிவியல் ஆலோசகர்
- தலைவர், பாதுகாப்பு ஆராய்ச்சி மற்றும் வளர்ச்சி அமைப்பு
- செயலாளர், அணுசக்தித் துறை
- செயலாளர், இந்திய விண்வெளி ஆய்வு மையம்
# தேசிய பாதுகாப்பு மன்றம் (இந்தியா)

## கட்டமைப்பு

### தேசியப் பாதுகாப்பு ஆலோசகர் குழு

2025 பகல்காம் தீவிரவாத தாக்குதலுக்குப் பிறகு 1 மே 2025 நடைபெற்ற அமைச்சரவைக் குழுவின் பரிந்துரையின்படி, தேசியப் பாதுகாப்பு ஆலோசகர் குழு திருத்தி அமைக்கப்பட்டது.
ஆராய்ச்சி மற்றும் பகுப்பாய்வு அமைப்பின் முன்னாள் தலைவர் *அலோக் ஜோஷி* தலைமையில் 7 பேர் கொண்ட குழு அமைக்கப்பட்டது.
# தேசிய பாதுகாப்பு மன்றம் (இந்தியா)

## கட்டமைப்பு

### இராணுவ அதிகாரிகள்

- ஏர் மார்ஷல் பி. எம். சின்கா (மேற்கு மண்டல வான் படை முன்னாள் கமாண்டர்)
- லெப். ஜெனரல் ஏ. கே. சிங் (தென் மண்டல தரைப்படை முன்னாள் தலைவர்
- ரியர் அட்மிரல் மோண்டி கண்ணா (இந்தியக் கடற்படை)
# தேசிய பாதுகாப்பு மன்றம் (இந்தியா)

## கட்டமைப்பு

### காவல்துறை அதிகாரிகள்

- இராஜீவ் ரஞ்சன் வர்மா (இகாப) - (பணி ஓய்வு)
- மன்மோகன் சிங் (இகாப) -(பணி ஓய்வு)
# தேசிய பாதுகாப்பு மன்றம் (இந்தியா)

## கட்டமைப்பு

### வெளிநாட்டு தூதுவர்கள்

- பி. வெங்கடேஷ் வர்மா (இவெப - (பணி ஓய்வு)
# தேசிய பாதுகாப்பு மன்றம் (இந்தியா)

## கட்டமைப்பு

### கூட்டுப் புலனாய்வுக் குழு

இந்திய அரசின் கூட்டுப் புலனாய்வுக் குழுவானது இந்திய உளவுத்துறை, ஆராய்ச்சி மற்றும் பகுப்பாய்வு அமைப்பு, இராணுவப் புலனாய்வு இயக்குநரகம், இந்தியக் கடற்படை புலனாய்வு இயக்குநரகம் மற்றும் இந்திய வான்படை புலனாய்வு இயக்குநரகம் ஆகியவைகளிடமிருந்து வரும் முக்கியமான உளவு மற்றும் புலனாய்வுத் தரவுகளை பரிசீலித்து தேசியப் பாதுகாப்பு மன்றத்தில் சேர்க்கிறது. கூட்டுப் புலனாய்வுக் குழுவின் செயலகம் நடுவண் தலைமைச் செயலகத்தில் செயல்படுகிறது.
# பிரிஜேஷ் மிஸ்ரா

பிரஜேஷ் சந்திர மிஸ்ரா (29 செப்டம்பர் 1928 - 2012 செப்டம்பர் 28) சிறந்த 1998 முதல் 2004 வரை இந்திய பிரதமர் அடல் பிஹாரி வாஜ்பாயின் முதன்மை செயலர் மற்றும் தேசிய பாதுகாப்பு ஆலோசகராக பணியாற்றியுள்ளார். இவர் ஒரு இந்திய தூதர் மற்றும் அரசியல்வாதியும் ஆவார். இவரது தந்தை துவராகா பிரசாத் மிஸ்ரா, மத்திய பிரதேசத்தின் முன்னாள் முதல் அமைச்சராவார்.
# தேசிய பாதுகாப்பு ஆலோசகர் (இந்தியா)

**தேசிய பாதுகாப்பு ஆலோசகர்** (*National Security Advisor*-NSA) இந்திய தேசிய பாதுகாப்பு சபையின் (NSC) தலைமை நிர்வாகியும் மற்றும் தேசிய மற்றும் சர்வதேச பாதுகாப்பு தொடர்பான இந்தியப் பிரதமரின் முதன்மை ஆலோசகரும் ஆவார். உளவுத்துறை, ஆராய்ச்சி மற்றும் பகுப்பாய்வு அமைப்பு மற்றும் இந்திய புலனாய்வு பிரிவுகள் நேரிடையாகப் பிரதமரிடம் அல்லாமல் தேசிய பாதுகாப்பு ஆலோசகரின் கீழ் வேலை செய்கின்றன.
# தேசிய பாதுகாப்பு ஆலோசகர் (இந்தியா)

## தேசிய பாதுகாப்பு ஆலோசகர்களின் பட்டியல்

| *தற்போது பதவி வகிப்பவர்*
# தேசிய பாதுகாப்பு ஆலோசகர் (இந்தியா)

## இதனையும் காண்க

- இந்தியப் புலனாய்வு அமைப்புகளின் பட்டியல்
# அம்லாய்

**அம்லாய்** (Amlai) நகரம் இந்தியாவின் ஷாதோல் மாவட்டத்தில் அமைந்துள்ளது. இது மத்தியப் பிரதேசம் மாநிலத்தில் அமைந்துள்ள நகராகும்.
# அம்லாய்

## அமைவிடம்

இந்நகரின் அமைவிடம் ஆகும்.
# அம்லாய்

## மக்கள்தொகை

2001-ஆம் ஆண்டின் மக்கள்தொகைக் கணக்கெடுப்பின்படி இந்நகரின் மொத்த மக்கள்தொகை 30,292 பேர் ஆகும். இதில் ஆண்கள் 53% பேரும் பெண்கள் 47% பேரும் ஆவர். இந்நகரத்தின் கல்வியறிவு 65% ஆகும். இந்நகர மக்கள்தொகையில் 15% பேர் ஆறு வயதிற்குட்பட்ட குழந்தைகள்.
# அம்லாய்

## தொழிற்சாலைகள்

இந்நகரில் காகிதத் தொழிற்சாலைகள், சணல் தொழிற்சாலைகள், நிலக்கரிச் சுரங்கங்கள் என்பன அமைந்துள்ளன.
# ஷட்டோல் மாவட்டம்

**சாதோல் மாவட்டம்** (Shahdol District) இந்தியாவின் மத்தியப் பிரதேசம் மாநிலத்தில் அமைந்துள்ளது. ஷாதோல் நகரம் இம்மாவட்டத்தின் தலைநகரம் ஆகும். இது ஒரு கோட்டமும் ஆகும்.
# ஷட்டோல் மாவட்டம்

## அமைவிடம்

இம்மாவட்டத்தின் அமைவிடம் ஆகும். இம்மாவட்டத்தின் மொத்தப் பரப்பளவு 5,71 கிமீ<sup>2</sup> ஆகும்.
# ஷட்டோல் மாவட்டம்

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின்படி இம்மாவட்டத்தின்,
- மொத்த மக்கட்தொகை 10,64,989
- மக்கள் அடத்தி சதுர கிலோமீட்டருக்கு 172
- மக்கட்தொகை பெருக்கம் (2001-2011) 17.27%
- ஆண் பெண் விகிதம், 1000 ஆண்களுக்கு 968 பெண்கள்
- கல்வியறிவு 68.36.
# ஷட்டோல் மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# ஷடோல்

**சாதோல்** (Shahdol) நகரம் இந்தியாவின் மத்தியப் பிரதேசம் மாநிலத்தில் அமைந்துள்ளது. இது ஷாதோல் மாவட்டத்தின் தலைநகரும் ஆகும். இந்நகரானது மத்தியப் பிரதேசத்தின் கோட்டங்களுள் ஒன்று.
# ஷடோல்

## அமைவிடம்

இந்நகரின் அமைவிடம் ஆகும். இந்நகரம் கடல் மட்டத்திலிருந்து 464 மீட்டர்கள் உயரத்தில் அமைந்துள்ளது.
# ஷடோல்

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மொத்த மக்கட்தொகை 1,00,565 ஆகும். இதில் ஆண்கள் 51% பேரும் பெண்கள் 49% பேரும் அடங்குவர். இந்நகரின் கல்வியறிவு 80% ஆகும். இந்நகர மக்கட்தொகையில் 12% பேர் ஆறு வயதிற்குட்பட்டவர்கள்.
# உமரியா

**உமாரியா** (Umaria) நகரம் இந்தியாவின் மத்தியப் பிரதேசம் மாநிலத்தில் அமைந்துள்ளது. இது உமாரியா மாவட்டத்தின் தலைநகரும் ஆகும். இந்நகரானது மத்தியப் பிரதேசத்தின் கோட்டங்களுள் ஒன்று.
# உமரியா

## அமைவிடம்

இந்நகரம் கடல் மட்டத்திலிருந்து 538 மீட்டர்கள் உயரத்தில் அமைந்துள்ளது.
# உமரியா

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மொத்த மக்கட்தொகை 26,837 ஆகும். இதில் ஆண்கள் 53% பேரும் பெண்கள் 47% பேரும் அடங்குவர். இந்நகரின் கல்வியறிவு 69% ஆகும். இந்நகர மக்கட்தொகையில் 14% பேர் ஆறு வயதிற்குட்பட்டவர்கள்.
# புனித அன்னை மரியா சீரோ-மலபார் மறைமாவட்டப் பெருங்கோவில் (எர்ணாகுளம்)

**புனித அன்னை மரியா சீரோ-மலபார் மறைமாவட்டப் பெருங்கோவில்** (*St. Mary's Syro-Malabar Catholic Cathedral Basilica*) என்பது இந்தியாவின் கேரள மாநிலத்தில் எர்ணாகுளம் நகரில் அமைந்துள்ள வரலாற்றுச் சிறப்பு மிக்க ஒரு கத்தோலிக்க கோவில் ஆகும். இது சீரோ-மலபார் வழிபாட்டு முறையைச் சார்ந்தது.  
இக்கோவில் 1112இல் நிறுவப்பட்டது. இது "துறைமுகங்களின் அன்னை மரியா"வுக்கு அர்ப்பணிக்கப்பட்டுள்ளது. இதற்கு "நசரேனி பள்ளி", "அஞ்சுகைமால் பள்ளி", "தெக்க பள்ளி" என்ற பெயர்களும் உண்டு.
# புனித அன்னை மரியா சீரோ-மலபார் மறைமாவட்டப் பெருங்கோவில் (எர்ணாகுளம்)

## இன்றைய கோவில் கட்டடம்

தற்போது உள்ள கோவில் கட்டடம் இருபதாம் நுற்றாண்டின் தொடக்க காலத்தில் எழுந்தது. இதைக் கட்டுவித்தவர் ஆயர் மார் அலோசியுஸ் பழப்பரம்பில் ஆவார்.  
இக்கோவிலை "இணைப் பெருங்கோவில்" (minor basilica) நிலைக்கு திருத்தந்தை ஆறாம் பவுல் 1974ஆம் ஆண்டு, மார்ச்சு 20ஆம் நாள் உயர்த்தினார். இக்கோவில் இந்தியாவில் அன்னை மரியாவுக்கு அர்ப்பணிக்கப்பட்ட முக்கியமான ஒரு திருப்பயணத் தலமும் ஆகும்.
# புனித அன்னை மரியா சீரோ-மலபார் மறைமாவட்டப் பெருங்கோவில் (எர்ணாகுளம்)

## எர்ணாகுளம்-அங்கமாலி மறைமாவட்டக் கோவில்

இக்கோவில் எர்ணாகுளம்-அங்கமாலி சீரோ-மலபார் கத்தோலிக்க உயர்மறைமாவட்டத்தின் தலைமை இடமாக உள்ளது.  
அன்னை மரியாவுக்கு அர்ப்பணிக்கப்பட்ட இக்கோவில் மிகுந்த விரிவும் உயரமும் கொண்டது. திருத்தந்தை இரண்டாம் யோவான் பவுல் 1986ஆம் ஆண்டு பெப்ருவரி 7ஆம் நாள் இக்கோவிலின் மைய நடுப்பீடத்தில் வழிபாடு நிகழ்த்தினார். அப்பீடத்தில் இயேசு கிறித்துவின் பிறப்பு, சிலுவைச் சாவு, உயிர்த்தெழுதல் காட்சிகள் சித்தரிக்கப்பட்டுள்ளன.
# புனித அன்னை மரியா சீரோ-மலபார் மறைமாவட்டப் பெருங்கோவில் (எர்ணாகுளம்)

## கோபுரங்கள்

கோவிலின் முன் பக்கத்தில் 68 அடி உயரத்தில் இரு கோபுரங்கள் எழுகின்றன. ஒரு கோபுரத்தின் உச்சியில் புனித பேதுரு, மற்ற கோபுரத்தின் உச்சியில் புனித பவுல் ஆகியோரின் திருச்சிலைகள் வைக்கப்பட்டுள்ளன.
# புனித அன்னை மரியா சீரோ-மலபார் மறைமாவட்டப் பெருங்கோவில் (எர்ணாகுளம்)

## மணிக்கூண்டு

கோவிலின் மணிக்கூண்டு தனியாக உள்ளது. அது 88 அடி உயரம் கொண்டது. அந்த மணிக்கூண்டின் உச்சியில் புனித தோமா உருவச்சிலை உள்ளது. மேலும் இயேசு புனித தோமாவுக்குக் காட்சியளிக்கின்ற சித்திரமும் உள்ளது.
# சமூக தணிக்கை சங்கம்

'''
# சமூக தணிக்கை சங்கம்

## தமிழ்நாடு சமூக தணிக்கை சங்கம்

(Sasta)'''
தமிழ்நாடு சங்கங்கள் 'பதிவு சட்டம், 1975 ன் கீழ், ஊரக வளர்ச்சி மற்றும் பஞ்சாயத்து ராஜ் துறை தமிழ்நாடு அரசு நிறுவப்பட்டது. Sasta மகாத்மா காந்தி தேசிய ஊரக வேலைவாய்ப்பு உத்தரவாத திட்டம் (மாநில அரசுகளுக்கு) சரியாக செயல்படுத்த உறுதி தமிழ்நாடு மாநில 12.524 கிராம ஊராட்சிகளில் கிராம சபைகள் மூலம் சமூக தணிக்கை நடத்துவதனை.  
தேசிய ஊரக வேலை உறுதி திட்டத்தின் மூலம் செயல்படுத்தப்படும் பணிகள் அனைத்திற்கும் சம்பந்தப்பட்ட ஊராட்சியின் கிராமசபையில் ஒப்புதல் பெறப்பட்டு வட்டார வளர்ச்சி அலுவலரால் பரிந்துரை செய்யப்பட்டு, மாவட்ட கலெக்டரால் நிர்வாக அனுமதி வழங்கப்படுகிறது. இத்திட்டத்தில் நீர்வளத்தை பாதுகாத்தல், நீர் பாசன கால்வாய்களை வெட்டுதல், நீர் நிலைகளை தூர் வாருதல், வடிகால் அமைத்தல், வெள்ள பாதுகாப்பு பணிகள், புதிய சாலைகள் அமைத்தல், சிறு பாலங்கள் அமைத்தல் மற்றும் பிற பணிகள் மேற்கொள்ளப்படுகின்றன.  
இத்திட்டத்தின் பயன்கள் முழு அளவில் கிராமத்தில் உள்ள ஏழை மக்களுக்கு சென்றடைவதை உறுதி செய்வதற்கான சமூக தணிக்கை மேற்கொள்ளப்பட வேண்டும் என்று சட்டத்தில் வழிவகை செய்யப்பட்டுள்ளது. அதன் அடிப்படையில் சமூக தணிக்கை சங்கம் தோற்றுவிக்கப்பட்டுள்ளது. ஊராட்சி அளவில் மக்களிடையே திட்டம் தொடர்பான விழிப்புணர்வை ஏற்படுத்துதல், திட்ட நிதி முறையாக கையாளப்படுவதை உறுதி செய்தல் மற்றும் சமூக தணிக்கையின் மூலம் சரிபடுத்துதல் இதன் நோக்கம் ஆகும்.  
சமூக தணிக்கை மேற்கொள்வதற்கு வசதியாக பணியாளர்களுக்கு விண்ணப்பபதிவு மற்றும் வேலை அடையாள அட்டை வழங்கும் பதிவேடு, வரவு செலவு பதிவேடு, குடும்ப வாரியாக வேலை வழங்கும் பதிவேடு, வேலை அடையாள அட்டை இருப்பு பதிவேடு, தினசரி வருகை பட்டியல் இருப்பு பதிவேடு. சொத்துபதிவேடு, புகார் மற்றும் பார்வையாளர் பதிவேடு ஆகிய ஆவணங்கள் வழங்கப்பட வேண்டும்.  
இந்த ஆவணங்களுடன் வேலை செயல்படுத்தப்பட்ட பணிகளின் மதிப்புpட, நிர்வாக அனுமதி. தனிநபர் வேலை அடையாள அட்டை, தினசரி வருகை பட்டியல். அளவீட்டு புத்தகம் மற்றும் பணிகள் தொடர்பான இதர அனைத்து ஆவணங்களும் சமூக தணிக்கைக்கு எடுத்துச் கொள்ளப்படும். சமூக தணிக்கை தொடர்பான விழிப்புணர்வு ஏற்படுத்த கிராம ஊராட்சியில் உள்ள குடியிருப்பு வாரியாக அனைத்து பகுதிகளிலும் தகவல் தெரிவிக்கப்படும். சமூக தணிக்கையினை மேற்கொள்ள வீடுதோறும் சமூக தணிக்கை குழு வரும் நேரத்தில் பயனாளிகள் தங்களின் அட்டையை சமூக தணிக்கை குழுவிடம் காண்பிக்க வேண்டும்.  
சமூக தணிக்கை குழு பணி நடைபெற்ற இடத்தில் பணி தொடர்பான அளவீடுகளை கூர்ந்தாய்வு செய்து ஊராட்சி அளவில் அறிக்கை தயார் செய்து சமூக தணிக்கை குழு வட்டார அளவிலான வல்லுநர்களிடம் ஒப்படைக்க வேண்டும். அதனை தகவல் பலகையில் வெளியிடுதல் வேண்டும். சிறப்பு கிராம சபை கூட்டம் கூட்டப்பட்டு சமூக தணிக்கைக்கான சிறப்பு கிராம சபையில் வட்டார அளவிலான வல்லுநர்கள், பொதுமக்கள், சமூக தணிக்கை குழு உறுப்பினர்கள், மக்கள் பிரதிநிதிகள், சிறப்பு பார்வையாளர்கள் கலந்து கொள்ள வேண்டும். பின்னர் ஒருங்கிணைக்கப்பட்ட முடிவு அறிக்கை தயார் செய்து கலெக்டரின் பார்வைக்கு வைக்க வேண்டும்.  
'''
# சமூக தணிக்கை சங்கம்

## அறிமுகம் மற்றும் SASTA நோக்கம்

தமிழ்நாடு சமூக தணிக்கை சங்கம் (Sasta) தமிழ் கீழ் நிறுவப்பட்டது. நடத்துவதனை மாநில அரசு தமிழ்நாடு சங்கங்கள் 'பதிவு சட்டம் 1975 கிராம பஞ்சாயத்து கிராம சபைகள் மூலம் சமூக தணிக்கைகள். சமூகம் வசதியளிக்கும் சரியான உறுதி கிராம பஞ்சாயத்து கிராம சபைகள் மூலம் சமூக தணிக்கை நடத்த மகாத்மா காந்தி தேசிய ஊரக வேலைவாய்ப்பு உத்தரவாத திட்டத்தின் கீழ் செயல்படுத்த ஒன்றிய மற்றும் மாநில அரசாங்கங்கள் ஒப்புதல் என தமிழ்நாடு மாநில,. சமூகம் மகாத்மா காந்தி சமூக தணிக்கை கால நடத்தை வழங்குகிறது வாழ்வாதார மேம்பாட்டுக்கான உறுதி தேசிய ஊரக வேலைவாய்ப்பு உத்தரவாத திட்டம், மாநில கிராமப்புற பகுதிகளில் வீடுகளில் நிலையான சொத்துக்கள், பாதுகாப்பு உருவாக்கம் தமிழ்நாடு ஒவ்வொரு உத்தரவாத ஊதிய வேலைவாய்ப்பு குறைந்தது 150 நாட்கள் வழங்குவதன் மூலம் அதன் வயது உறுப்பினர்கள் திறமையற்ற கையேடு செய்ய மேற்கொள் ஒவ்வொரு வீட்டு, நிதி ஆண்டு வேலை மற்றும் அவ்விடத்திற்கு அவற்றோடு தொடர்புபட்ட அல்லது இடை வெளிவந்து கொண்டிருக்கின்றன. Sasta முக்கிய நோக்கம் உறுதி தொடர்ச்சியான பொது லஞ்ச ஒழிப்பு ஆகிறது திட்டங்கள் சட்டங்கள் மற்றும் கொள்கைகளை செயல்படுத்த பொறுப்பு. பணிகள் நடைபெற்று திட்டம் கிராம கால கூட்டப்பட்ட கூட்டங்கள் குறிப்பிடப்படுகிறது கீழ் சபா திட்டம் விதி MGNRES தணிக்கை குறிப்பிட்ட விதிகளை ஏற்ப.  
'''
# 

'''
# 

### கூலி உயா்வு

ஏப்ரல், 1ம் தேதி முதல், தேசிய ஊரக வேலை உறுதி திட்டத் தில், கூலித்தொகை, 148 ரூபாயில் இருந்து, 167 ரூபாயாக உயர்த்த, ஒன்றிய அரசு உத்தரவிட்டுள்ளது; மேலும், 100 நாள் வேலையை, 150 நாட்களாக அதிகரிக்கவும் திட்டமிட்டுள்ளது. ஒன்றிய அரசின், தேசிய ஊரக வேலை உறுதி திட்டம், 2005ம் ஆண்டு, ஆக., 25ல் அமல்படுத்தப்பட்டது. இது, விவசாய பணிகள் இல்லாத காலத்தில், பொதுப் பணிகள் மேற்கொள்ளும் வகையில், கிராம மக்களுக்கு, 100 நாட்கள், வேலை அளிக்கும் திட்டமாக கொண்டு வரப்பட்டது. இத்திட்டம், நல்ல வரவேற்பு பெற்றதால், 2009, அக்டோபரில், "மகாத்மா காந்தி தேசிய ஊரக வேலை உறுதி திட்டம்' என, பெயர் மாற்றம் செய்யப்பட்டது. லோக்சபா தேர்தல் நெருங்கும் சமயத்தில், ஏப்ரல், 1ம் தேதி முதல், இத்திட்டத்தில், நாள் கூலித் தொகை, 148 ரூபாயில் இருந்து, 167 ரூபாயாக உயர்த்தி வழங்க, ஒன்றிய அரசு உத்தரவிட்டுள்ளது. மேலும், 100 நாட்கள் வேலை என்பதை, 150 நாட்களாக உயர்த்தவும் திட்டமிட்டுள்ளது.தேசிய ஊரக வேலை உறுதி திட்டம் மூலம், நீர் நிலைகள் தூர் எடுத்தல், சாலை விரிவாக்கம் உள்ளிட்ட, பொது பணிகள் மேற்கொள்ளப்படுகின்றன. துவக்கத்தில், நாள் கூலி, 80 ரூபாயும்; அதன் பின், 119 ரூபாய், 132 ரூபாய் என உயர்ந்து, தற்போது, 148 ரூபாய் வழங்கப்படுகிறது. இந்நிலையில், 2015 ஏப்ரல் முதல், 183 ரூபாய் கூலி வழங்க, ஒன்றிய அரசு உத்தரவிட்டுள்ளது.
# விக்கிப்பீடியா:ஆலமரத்தடி/தொகுப்பு95

## முறையீட்டு வழிமுறைக்கான பரிந்துரை

பத்தாண்டுக் கொண்டாட்டத்தை (!) அடுத்து ஏற்பட்டச் சிக்கல் இப்போது ஒருவழியாக முடிவை நெருங்கிக் கொண்டிருக்கும் இவ்வேளையில் நமது கொள்கை, வழிகாட்டல், பிணக்குத் தீர்வுக் கட்டமைப்பை வளர்க்க வேண்டிய தேவையை உணர்ந்துள்ளோம். அதன் ஒரு பகுதியாகத் தொடங்கியுள்ள பிணக்குத் தீர்வுமுறையின் கட்டங்களைத் தெளிவாக வரையறுக்க வேண்டும். முதற்கட்டமான பேச்சுப்பக்க உரையாடல் வழியாகத் தீர்வை எட்டுவது நமக்கு வழக்கமான ஒன்றுதான். அடுத்த கட்டத்தில்தான் நம்மிடம் சரியான வழிமுறை இல்லை. ஆலமரத்தடியிலும் பிற விசயம் சார்ந்த பேச்சுப் பக்கங்களிலும் உரையாடி, இணக்க முடிவை எட்டி வந்துள்ளோம். ஆனால் முடிவின்போது தொடர்புடைய நபர்கள் வருத்தம் தெரிவிப்பது, கட்டுரை உள்ளடக்கத்தை கோரிக்கை விடுத்தவர் குறிப்பிட்டவாறு மாற்ற அனுமதிப்பது போன்றவை மட்டுமே நிகழ்ந்துள்ளது. இவையல்லாமல் யாராவது மூன்றாம் நபர் விக்கி சமூகத்தின் சார்பாக சில நடவடிக்கைகளை எடுக்க வேண்டும் என்ற தேவை இருப்பின் எப்படிச் செய்வது என வகுக்கப்படவில்லை. அதனாலேயே பலரும் கருத்துத் தெரிவித்திருந்தாலும் யார் எப்போது செயல்படுத்துவது என்ற குழப்பம் ஏற்பட்டுள்ளது. எடுத்துக்காட்டாக விக்கிப்பீடியா:ஆலமரத்தடி/தொகுப்பு92#நடவடிக்கை என்ற இழையில் இணக்க முடிவு ஏற்பட்டிருந்தும் யாரும் செயல்படுத்தவில்லை என்று இரவி சுட்டிக் காட்டியுள்ளார். பொதுவாக உரையாடல்களை நாம் கருத்தறிவிப்பதற்கே பயன்படுத்துவதால் நான் உட்பட பலரும் கருத்தை இட்டுவிட்டு நிறுத்திக் கொண்டோம். பின்னர் சில நாட்களில் வேறு சிக்கலில் அந்த இழை பரணேறியுள்ளது. (நடுவில் பலரும் களைத்துப் போனது, சொந்த வேலையால் விடுப்பில் சென்றது ஆகியவை இணைந்து கொண்டன.) இந்த இடத்தில் முடிவை தொடர்புடையவரே செயல்படுத்துவதிலோ, யாராவது ஒரு பயனரின் பேச்சுப் பக்கத்தில் போய் இதைச் செயல்படுத்துங்கள் எனக் கேட்பதிலோ தயக்கம் இருக்கலாம் என்பதை கருத்தில் கொண்டிருக்க வேண்டும். ஆகையால், உரையாடற்காலம், முடிவு, செயல்பாட்டாளர் என உரையாடலின் தொடக்கத்திலேயே வகுத்துக் கொண்டோம் எனில் நிருவாகியணுக்கத் தேர்வு போல தானாக நடக்கும். அதனால் கருத்தறிதல் உரையாடல்களைத் தாண்டி முறையீடுகளை வைக்கப் பின்வருவது போல ஒரு வார்ப்பைப் பயன்படுத்தப் பரிந்துரைக்கிறேன்.
---
# விக்கிப்பீடியா:ஆலமரத்தடி/தொகுப்பு95

## முறையீட்டு வழிமுறைக்கான பரிந்துரை

### கோரிக்கை எண்/தலைப்பு

முறையீட்டாளர்: ஒப்பம்
விளக்கம்: முதற்கட்டமாக பேச்சுப்பக்க உரையாடல்களில் பயனர்களிடையே தீர்வு எட்டப்படவில்லை என்பதற்குச் சான்றுடன் விளக்கமளிக்க வேண்டும்.
# விக்கிப்பீடியா:ஆலமரத்தடி/தொகுப்பு95

## முறையீட்டு வழிமுறைக்கான பரிந்துரை

### கோரிக்கை எண்/தலைப்பு

#### கூட்டு முடிவு

<இதை சிக்கலுக்குத் தொடர்பில்லாத பயனர் ஒருவர் நிரப்ப வேண்டும். குறித்த காலத்தில் யாரும் நிரப்பாவிட்டால் முறையீட்டாளர் எந்தவொரு பயனரின் பேச்சுப் பக்கத்திலும் நினைவூட்டலாம்.>  
மேலே குறிப்பிடத்தக்க புள்ளிகளில் முடிவு எட்டப்படாவிட்டால் தேர்ந்தெடுத்த புள்ளிகளில் வாக்கெடுப்பு நடக்கும்.
# விக்கிப்பீடியா:ஆலமரத்தடி/தொகுப்பு95

## முறையீட்டு வழிமுறைக்கான பரிந்துரை

### கோரிக்கை எண்/தலைப்பு

#### செயல்பாடு

-- செயற்படுத்துனர் ஒப்பம்
---  
இத்தகைய முறையீட்டை சமுதாய முறையீட்டுக் கூடத்தில் வைத்து ஆலமரத்தடியில் இருந்து இணைப்புத் தருமாறு செய்யலாமா? -- சுந்தர் <sup>\பேச்சு</sup> 08:27, 28 நவம்பர் 2013 (UTC)  
:முதலில் முறையீட்டின்போதே வாக்கெடுப்பு நடத்த வேண்டியதில்லை என்பதால் சற்று வரிசையை மாற்றிவைத்துள்ளேன். ஏனெனில் அந்நேரம் இணக்கமுடிவு எவற்றில் உள்ளன என்று பார்த்து எஞ்சியவற்றை மட்டும் புள்ளிகளாக வாக்கெடுப்புக்கு விடலாம். -- சுந்தர் <sup>\பேச்சு</sup> 11:09, 28 நவம்பர் 2013 (UTC)
முடிவெடுக்கவேண்டிய நாள் என்பதையும் கோரிக்கை வைப்பவரே முடிவு செய்யவேண்டுமா? கோரிக்கை வைத்ததில் இருந்து இத்தனை நாள் அதாவது 1 மாதம், 5 வாரம்,.... என்று சொல்வது தான் சரியாக இருக்கும் என்று நினைக்கிறேன். சமுதாய முறையீட்டுக் கூடத்தில் இருக்கும் 10 நாள் என்பது குறைவு என்பது என் கருத்து--குறும்பன் (பேச்சு) 20:23, 29 நவம்பர் 2013 (UTC)
::நல்ல கருத்து குறும்பன். நீங்கள் சொல்வதுபோல கோரிக்கை வைத்து இத்தனை நாட்கள் என்று இருப்பதுதான் சரி. இப்போது அதை வார்ப்பிலிருந்து நீக்கியுள்ளேன். கோரிக்கை வைப்பவர் ஒப்பமிடுவதிலிருந்து தானாக முடிவுறும் நாள் வந்தமரும்படி செய்தால் நன்று. இதுபோன்ற முக்கிய கோரிக்கைகளுக்குப் மூன்று வாரங்கள் வைத்துக் கொள்ளலாமா? -- சுந்தர் <sup>\பேச்சு</sup> 02:57, 30 நவம்பர் 2013 (UTC)  
உரையாடலை விக்கிப்பீடியா பேச்சு:சமுதாய முறையீட்டுக் கூடம் பக்கத்தில் தொடர வேண்டுகிறேன். நன்றி. --இரவி (பேச்சு) 08:08, 3 திசம்பர் 2013 (UTC)  
:இது முக்கிய வழிமுறை என்பதால் அனைவரும் தங்கள் கருத்தை சமுதாய முறையீட்டுக் கூடத்தின் பேச்சுப் பக்கத்தில் தெரிவிக்க வேண்டுகிறேன். -- சுந்தர் <sup>\பேச்சு</sup> 11:41, 19 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## விக்கி மூலத்தின் இத் தொ.நு எல்லா வி.மூலங்களிலும் உள்ளதா

பார்க்க: http://fr.wikisource.org/wiki/Page:Rambosson_-_Histoire_des_M%C3%A9t%C3%A9ores,_1883.djvu/54  
பிரெஞ்சு விக்கி மூலம் பயன்படுத்த எளிதாக உள்ளது போல் உள்ளது.--Natkeeran (பேச்சு) 22:10, 29 நவம்பர் 2013 (UTC)  
:ஆங்கில / பிரெஞ்சு விக்கிமூலத்தில் உள்ள வசதிகளை நாமும் பெற்றுக் கொள்ள வேண்டும்.--Kanags <sup>\உரையாடுக</sup> 03:46, 30 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## முதற்பக்கக் கட்டுரைகள் - இற்றை

முதற்பக்கக் கட்டுரைகள் இற்றைப்படுத்துவதில் உள்ள சில சிக்கல்களை முன்வைக்கிறேன். எனவே த.வி. சமூகம் உரிய நடவடிக்கைகளை மேற்கொள்ளவும். நன்றி.
- வரும் வாரங்களில் முதற்பக்கக் கட்டுரைகள் இற்றைப்படுத்த போதிய பரிந்துரைகள் இல்லை. இதனால் இற்றைப்படுத்த முடியாமல் போக வாய்ப்புள்ளது. பரிந்துரைகள் தரம், தகுதி (பார்க்க: முதற்பக்கக் கட்டுரைத் தகுதிகள்) உள்ளவைகளாக இருப்பது முக்கியம். இற்றைப்படுத்த வேண்டும் என்பதற்காக தரம், தகுதி அற்ற கட்டுரைகளைப் பரிந்துரைப்பதைத் தவிர்ப்பது நல்லது.
- தற்போது முதற்பக்கக் கட்டுரைகள் இற்றைப்படுத்த குறித்த பயனர்(கள்) இல்லை. யாரும் இற்றைப்படுத்தாதபோது, மதியத்தின் பின் சில வாரங்களாக நான் இற்றைப்படுத்தி வருகிறேன். எனவே இற்றைப்படுத்த பயனர்(கள்) முன் வருவது நல்லது. இங்கு முன் வருபவர்கள் தங்கள் பெயர்களைக் குறிப்பிடலாம்.
--Anton<font color="green"><sup>·٠•●♥Talk♥●•٠·</sup></font> 17:28, 1 திசம்பர் 2013 (UTC)
:போதிய தரமான பரிந்துரைகள் இல்லாவிட்டால், இரு வாரத்துக்கு ஒரு முறை இற்றைப்படுத்தலாம். அல்லது, வாரம் ஒரு கட்டுரையை மட்டும் காட்டலாம். புதுப்பயனர்களை ஈர்க்கும் சில முயற்சிகளுக்கு முதற்பக்கத்தில் நல்ல தோதாத இடம் தேவைப்படுகிறது :) --இரவி (பேச்சு) 08:03, 3 திசம்பர் 2013 (UTC)
::வாரம் ஒரு கட்டுரை என்றால் நன்றாக இருக்கும்.--Kanags <sup>\உரையாடுக</sup> 08:38, 3 திசம்பர் 2013 (UTC)  
:: நிறையக் கட்டுரைகள் உண்டு. விரைவில் பட்டியலிடுகிறேன். நன்றி. --Natkeeran (பேச்சு) 14:13, 3 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## கட்டுரைப் போட்டி விதிகளில் மாற்றம்

கட்டுரைப் போட்டிகளில் சில விதிகள் மாற்றப்பட்டுள்ளன. அதை இந்த மாதத்தில் இருந்து அனைவரும் பின்பற்ற வேண்டும். செய்யாதவர்கள் நாரதர் கோவத்துக்கு ஆளாக நேரிடும். நாராயண நாராயண..  
கட்டுரைப் போட்டி விதிகளில் உள்ள மாற்றத்தைக் காண இங்கு வரவும்.--தென்காசி சுப்பிரமணியன் (பேச்சு) 16:18, 2 திசம்பர் 2013 (UTC)  
அப்படியே செய்கிறோம்--நந்தினிகந்தசாமி (பேச்சு) 16:27, 2 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## நிருவாக அணுக்கத்தை மீளப்பெறுவது குறித்த கொள்கை முன்மொழிவு

கருத்து தேவை: விக்கிப்பீடியா பேச்சு:நிர்வாக அணுக்கத்தைத் திரும்பப் பெறுதல்/கொள்கை--இரவி (பேச்சு) 10:03, 3 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## புதுப்பயனர் ஊக்குவிப்பும் உதவியும்

முகநூல் குழுமத்தில் பல புதுப்பயனர்கள் கேள்விகள் எழுப்பி வருகின்றனர். அவர்களை ஒத்தாசைப் பக்கம், கலைச்சொல் ஒத்தாசைப் பக்கம் நோக்கி திருப்பிவிட்டு வருகிறோம். இவர்களின் கேள்விகளை உடனுக்குடன் கவனித்து ஆதரவு வழங்குவது அவர்களின் பங்களிப்பு ஆர்வம் குறையாமல் இருக்க உதவும். முகநூலில் விருப்பங்கள் பெறுவது போல, வலைப்பதிவுகளில் மறுமொழிகள் பெறுவது போல, புதுப்பயனர்கள் தாங்கள் எழுதும் கட்டுரைகள் குறித்து மற்றவர்கள் என்ன நினைக்கிறார்கள், பார்த்தார்களா இல்லையா என்றும் அறிய விரும்புவதை உணர முடிகிறது. எனவே, இதனைக் கருத்தில் கொண்டு புதுப்பயனர்களின் பங்களிப்புகளைக் கவனித்து கட்டுரைகளின் பேச்சுப் பக்கங்களிலும் அவர்களின் பேச்சுப்பக்கங்களிலும் ஊக்குவிக்க வேண்டுகிறேன். அவர்களின் கட்டுரைகளை மேம்படுத்திக் காட்டுவது இன்னும் சிறப்பாக இருக்கும். எல்லா கட்டுரைகளிலும் இவ்வாறு செய்ய முடியாது. ஒரு பயனரின் ஒரு கட்டுரையிலாவது இவ்வாறு செயற்பட்டு அவர்களோடு உரையாட முனைந்தால், விக்கிச்சமூகத்தின் அரவணைப்பை உணர முடியும். நன்றி.--இரவி (பேச்சு) 10:08, 3 திசம்பர் 2013 (UTC)  
--நந்தினிகந்தசாமி (பேச்சு) 10:12, 3 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## தமிழ் விக்கியிலுள்ள பொறுப்புகளைக் குறைத்தல்

ஏற்கனவே முதற்பக்க இற்றைக்கு அதிகப்பங்களிப்பாளர்கள் கிடைப்பதில்லை. தற்போது முகநூல் குழுமம் வேறு வளர்ந்து வருவதால் நிறைய இடங்களை கவனிக்க வேண்டியுள்ளது. அதனால் முதற்பக்கத்தில் உள்ள சிலவற்றை குறைக்கலாம் எனத் தோன்றுகிறது. மற்றவர்கள் கருத்தறிய ஆவல்.--தென்காசி சுப்பிரமணியன் (பேச்சு) 11:02, 3 திசம்பர் 2013 (UTC)
:எதை எதைக் குறைக்கப் பரிந்துரைக்கிறீர்கள் என்பதைக் கூறுங்கள். அல்லது முதற்பக்கத்தையே மூடி விட்டு எல்லோரும் முகநூலுக்கும் டுவிட்டருக்கும் போய் விடலாமா:)--Kanags <sup>\உரையாடுக</sup> 11:23, 3 திசம்பர் 2013 (UTC)  
எல்லோரும் முகநூலுக்கே போய்விடலாம்.--தென்காசி சுப்பிரமணியன் (பேச்சு) 13:11, 3 திசம்பர் 2013 (UTC)  
:நான் வரல்ல.....--சஞ்சீவி சிவகுமார் (பேச்சு) 16:49, 9 திசம்பர் 2013 (UTC)  
தென்காசியாரே, பார்க்க - விக்கிப்பீடியா:விக்கிச் சுமை--இரவி (பேச்சு) 16:51, 13 திசம்பர் 2013 (UTC)  
சஞ்சீவி சிவகுமார். நான் ரீல் விட்டதை ரியலாக எடுத்துக்கொள்ள வேண்டாம்.--தென்காசி சுப்பிரமணியன் (பேச்சு) 18:29, 13 திசம்பர் 2013 (UTC)  
:அப்படியா தென்காசியாரே. நான் பயந்திட்டன். எல்லாரையும் கூட்டிக்கொண்டு முகநூலுக்கு போக முடிவுகட்டிட்டியதா நினைச்சு...--சஞ்சீவி சிவகுமார் (பேச்சு) 23:14, 13 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## Search_results_from_Wikidata

பார்க்க மீடியாவிக்கி_பேச்சு:Common.js#Search_results_from_Wikidata--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 17:09, 3 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## நவம்பர் மாத கட்டுரைப் போட்டி

நவம்பர் மாத கட்டுரைப் போட்டியில் நிறைய கட்டுரைகள் விதிகளை மீறியுள்ளதால் கட்டுரைப் போட்டி அறிவிப்புகள் வர வெகுத் தாமதமாகும். சிரமத்துக்கு வருந்துகிறோம்.--தென்காசி சுப்பிரமணியன் (பேச்சு) 14:35, 4 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## 'உருவாக்கப்பட வேண்டிய கட்டுரைகள்' எனும் கட்டுரை குறித்து

தமிழ் விக்கிபீடியாவில் உருவாக்கப்பட வேண்டிய கட்டுரைகளின் பெயர்களின் தொகுப்புக் கட்டுரை இருந்தால் கூறவும். சில உருவாக்கப்பட வேண்டிய கட்டுரைகளின் பெயர்கள் என்னிடம் உள்ளன. நன்றி. - ச.பிரபாகரன் (பேச்சு) 20:44, 7 திசம்பர் 2013 (UTC)
: தற்காலத்தில் பயன்படுத்தப்படும் பக்கம் விக்கிப்பீடியா:கோரப்படும் கட்டுரைகள். முற்காலத்துப் பக்கங்கள் விக்கிப்பீடியா:உருவாக்க வேண்டிய கட்டுரைகள்/செய்திகளில் அடிபடும் தலைப்புகள், விக்கிப்பீடியா:தேவைப்படும் கட்டுரைகள். ஏதேனும் ஒன்றை முன்னிலைப் படுத்தி நிலையான தொடுப்பிணைப்பு கொடுக்கவேண்டும்.--நீச்சல்காரன் (பேச்சு) 18:08, 9 திசம்பர் 2013 (UTC)
:: நன்றி - ச.பிரபாகரன் (பேச்சு) 13:42, 11 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## கன்னட மொழி விக்கிப்பீடியாவும் தமிழ் விக்கிப்பீடியாவும்

அண்மையில் **தி இந்து** நாளிதழில் கன்னட விக்கிப்பீடியாவின் தேக்க நிலை குறித்து ஒரு கட்டுரை வெளியாகியுள்ளது. அதில் தமிழ் விக்கிப்பீடியா குறித்தும் சில கருத்துகள் தெரிவிக்கப்பட்டுள்ளன.
காண்க:இங்கே--பவுல்-Paul (பேச்சு) 02:11, 11 திசம்பர் 2013 (UTC)  
:: இணைப்புக்கு நன்றி.  
"Old-timers such as Mr. Nadig say that things were “irreparably damaged” a few years ago, when Google took up a transliteration project in order to enrich the intelligence of its transliteration tool. “In order to make their tool more intelligent, it hired companies or manpower to put English content through the machine, and then manually make corrections on it. This, I believe, overwrote some of the old content, and before this process was brought to a stop, a lot of damage was done. Then, the community had to work hard to undo the damage; a lot of this remains broken till this day,” he says." என்பது கவனிக்க வேண்டிய ஒரு கூற்று. அதற்கு ஓர் எடுத்துக்காட்டு புவி சூடாதல் கட்டுரை ஆகும். இது போன்று சில பத்து நல்ல வளர்ச்சி பெற்ற கட்டுரைகள் கூகிள் மொழிபெயர்ப்பால் பிரதி செய்யப்பட்டுள்ளன.  
"first led by the free and open source community that was very active around these languages" என்பதும் ஒரு முக்கியமான கூற்று.  
--Natkeeran (பேச்சு) 14:25, 11 திசம்பர் 2013 (UTC)  
::--<font color="#FC89AC" face="Comic Sans MS">**♥ ஆதவன் ♥**</font> <sup><font color="green" face="Comic Sans MS">**♀ பேச்சு ♀**</font></sup> 14:28, 11 திசம்பர் 2013 (UTC)  
பட்டியல் கட்டுரைகளை மட்டும் கூகுள் மொழிமாற்றம் செய்தால் அதில் சிக்கல்கள் அவ்வளவு இருக்காது எஅன்த் தோன்றுகிறது.--தென்காசி சுப்பிரமணியன் (பேச்சு) 15:09, 11 திசம்பர் 2013 (UTC)  
:: கூகிள் திட்டத்தின் மூலம் நல்ல கட்டுரைகள் பதிலீடு செய்யப்பட்டதோடு கூட, அவ்வாறு உருவாக்கப்பட்ட கட்டுரைகளில் மொழிநடைச் சிக்கல்கள், நுட்பச் சிக்கல்கள், பொருட்பிழைகள், இணைப்புப் பிரச்சினைகள் என்று பல பிரச்சினைகள் இருந்தன. இவற்றையெல்லாம் கவனித்துத் திருத்துவதற்கும் இந்திய மொழி விக்கிப்பீடியாக்களில் போதிய வளம் இருக்கவில்லை. இரவி, சுந்தர் போன்றவர்கள் எடுத்த முயற்சிகளினால் தமிழில் இதை ஓரளவு கட்டுக்குள் கொண்டுவரக்கூடியதாக இருந்தது. ஆனாலும் தமிழில் ஆயிரத்துக்கும் மேற்பட்ட கட்டுரைகள் இவ்வாறு உருவாக்கப்பட்டதாகத் தெரிகிறது. பல கட்டுரைகளை மொழிபெயர்த்தவர்கள் ஏற்கெனவே திருத்தியுள்ளனர். பலவற்றை இன்னும் திருத்தவேண்டி உள்ளது. கூகிள் மொழிபெயர்ப்புக் கட்டுரைகள் தமிழில் 2%க்கும் குறைவு என்றாலும், "ஏதாவதொரு கட்டுரை"யைத் தேடும்போது இவ்வாறான கட்டுரைகள் அடிக்கடி வருவதையும் காண்கிறோம். அண்மையில், ஆங்கில விக்கியின் முதற்பக்கத்தில் உள்ள மொழிகள் பட்டியலில் இடம்பெறுவதற்கான தகுதி குறித்து ஆராய்ந்தபோது தமிழுக்கு இது ஒரு குறையாகக் கூறப்பட்டதாகவும் ஞாபகம். ---மயூரநாதன் (பேச்சு) 04:36, 13 திசம்பர் 2013 (UTC)  
::: கூகிள் கட்டுரைகளில் தேர்ந்தெடுத்த முக்கியமான சில கட்டுரைகளை மட்டும் நீக்கிவிட்டு தற்போது நடைபெறும் கட்டுரைப் போட்டியில் தலைப்பாகச் சேர்த்துக்கொள்ளுமாறு ஒரு பரிந்துரையை முன்வைக்கிறேன்.--பிரஷாந் (பேச்சு) 14:35, 18 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## செங்கைப் பொதுவன் அவர்கள் குறித்து ஆங்கில நாளிதழில் வெளியான ஒரு கட்டுரை...

வணக்கம்! தமிழறிஞரும், விக்கிப்பீடியா பங்களிப்பாளருமான பொதுவன் ஐயா குறித்து *தி இந்து* ஆங்கில நாளிதழில் (சென்னைப் பதிப்பு) கடந்த 9ஆம் தேதியன்று கட்டுரையொன்று இரண்டாவது பக்கத்தில் வெளியாகியிருந்தது. அக்கட்டுரையின் இணையத்தளப் பதிப்பினை இங்கு காணுங்கள். --மா. செல்வசிவகுருநாதன் (பேச்சு) 07:08, 12 திசம்பர் 2013 (UTC)  
கி. கார்த்திகேயன் (பேச்சு) 11:39, 12 திசம்பர் 2013 (UTC)
- செங்கை பொதுவன் அவர்களின் அளப்பரிய தமிழ்ப்பணிக்கு என் உளமார்ந்த பாராட்டுகள்!--பவுல்-Paul (பேச்சு) 20:15, 12 திசம்பர் 2013 (UTC)
:செங்கை பொதுவன் அடிகளாரின் தமிழ்ப்பணியைப் போற்றிட சொற்கள் இல்லை !! அவரது அரியத் தொண்டு தமிழன்னைக்குப் பெருமை சேர்த்துள்ளதுடன் பலருக்கு உந்துதலாக இருந்துள்ளது. இத்தகையோரின் அணுக்கம் கிடைத்ததை எனது பேறாக எண்ணுகிறேன். தமது முதுமைப்பருவ நோயின் தாக்கம் குறைந்து இனிதே பல்லாண்டு வாழ்ந்திட வாழ்த்துகிறேன் !!--மணியன் (பேச்சு) 23:54, 12 திசம்பர் 2013 (UTC)
:--குறும்பன் (பேச்சு) 17:10, 15 திசம்பர் 2013 (UTC)
:பொதுவன் ஐயாவுக்கு வாழ்த்துக்கள்.--சஞ்சீவி சிவகுமார் (பேச்சு) 03:56, 13 திசம்பர் 2013 (UTC)  
: கட்டாயம் சந்திக்க வேண்டும் என நான் எண்ணியிருந்தவர்களுள் செங்கைப்பொதுவன் ஐயா அவர்களும் ஒருவர். கடந்த தமிழ் விக்கிக் கூடலின்போது அவரைச் சந்திக்க வாய்ப்புக்கிடைத்தது மிக்க மகிழ்ச்சியான ஒன்று. தமிழ் வளர்ச்சியில் அவருக்கு இருக்கும் அக்கறை குறித்து விக்கிச் சமூகத்துக்கு உள்ளும் வெளியிலும் பலர் குறிப்பிட்டுச் சொன்னதையும் கேட்கும் வாய்ப்புக் கிடைத்தது. எனக்கும் மேலும் பலருக்கும் உந்து சக்தியாக விளங்கக்கூடிய அவர் உடல் நலத்துடன் நீண்டகாலம் பணியாற்ற வாழ்த்துக்கள். ---மயூரநாதன் (பேச்சு) 04:07, 13 திசம்பர் 2013 (UTC)
:: வாழ்த்துக்கள் செங்கைப்பொதுவன் ஐயா.--கலை (பேச்சு) 16:23, 13 திசம்பர் 2013 (UTC)
:: வாழ்த்துக்கள் ஐயா.--நந்தினிகந்தசாமி (பேச்சு) 17:26, 13 திசம்பர் 2013 (UTC)
::.--Kanags <sup>\உரையாடுக</sup> 20:27, 13 திசம்பர் 2013 (UTC)
::-- ஸ்ரீகர்சன் (பேச்சு) 04:54, 15 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## செங்கைப் பொதுவன் குறித்து தினமலரில் செய்தி

இன்றைய தினமலர் (டிசம்பர் 15, 2013) தினமலர் இதழில் கடைசி பக்கத்திற்கு முந்நைய பக்கத்தில் செங்கைப் பொதுவன் குறித்து செய்தி வெளியாகியுள்ளது. ஐயாவின் சங்க கால இலக்கியங்கள் குறித்த பதிவு பற்றிய செய்திக் குறிப்புகள் உள்ளன. -தமிழ்க்குரிசில் (பேச்சு) 04:46, 15 திசம்பர் 2013 (UTC)  
தலைவரே உங்ககளுக்கு மட்டும் எப்படி ஒருநாள் முன்னரே தினமலர் செய்தித்தாளை அனுப்பி வைத்தார்கள்?--தென்காசி சுப்பிரமணியன் (பேச்சு) 10:40, 15 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## புதியவர்களுக்கான உதவி

புதியவர்களுக்கான வரவேற்பு வார்ப்புருவில், புதியவரிடம் கருத்தை, உதவியை எழுதும்படி ஒரு தொகுப்புப் பெட்டி போடலாம். அந்த பெட்டியினுள் ”கருத்தை, உதவிக்கான கேள்வியை இடுக” என்று எழுதலாம். இதன்மூலம், புதியவர் சோதனை முயற்சியாக எழுதும் பக்கங்கள் தவிர்க்கப்படும். பெரும்பாலானோர் கேள்விகளையே பக்கங்களாக எழுதுகின்றனர். இதை மாற்றி, அவர் கேள்வியை, கருத்தை பெட்டியில் இட்டவுடன், அது ஆலமரத்தடிக்கோ, ”புதியவர்க்கான உதவிப் பக்கம்” என்ற பக்கத்திற்கோ செல்லும்படி மாற்றலாம். புதியவர்களுக்கான பக்கத்தில் அதைப் படித்து, அவர் கருத்தைப் பெற்று, அவர் பக்கத்திலோ, அல்லது கருத்திற்கேற்ப முடிவோ எடுக்கலாம். -தமிழ்க்குரிசில் (பேச்சு) 04:46, 15 திசம்பர் 2013 (UTC)
:இதனால் வழமையான பயனர்களின் வேலைப்பளு இன்னும் அதிகரிக்க வாய்ப்புள்ளது.--Kanags <sup>\உரையாடுக</sup> 08:23, 18 திசம்பர் 2013 (UTC)  
ஒரு கட்டுரையில் ஒன்றுக்கு மேற்பட்ட இடங்களில் ஒரே மேற்கோளைக் காட்ட வேண்டி ஏற்பட்டால் மேற்கோள்கள் பகுதியில் திரும்பத் திரும்ப வராமல் ஒரு எண்ணில் மட்டும் வருமாறு எப்படி செய்யலாம்? - Uksharma3 (பேச்சு) 04:17, 5 சனவரி 2014 (UTC)  
:Uksharma! உங்கள் கேள்விக்கான பதிலை, உங்கள் பேச்சுப் பக்கத்தில் இட்டிருக்கின்றேன். பாருங்கள்.--கலை (பேச்சு) 12:25, 5 சனவரி 2014 (UTC)
# விக்கிப்பீடியா:ஆலமரத்தடி/தொகுப்பு95

## பெங்களூர் கிறித்து பல்கலைக்கழகத்தில் பயிற்சிப்பட்டறை

CIS-A2K அமைப்பினர் பெங்களூர் கிறித்து பல்கலைக்கழகத்தில் தமிழை இரண்டாம் மொழிப்பாடமாக எடுத்துப் பயிலும் மாணவர்களுக்காக விக்கிப்பீடியா அறிமுகப் பட்டறை ஒன்றை ஏற்பாடு செய்துள்ளனர். அதன் அமைப்பாளர் சுபாசீசு நேற்று என்னைத் தொடர்பு கொண்டு பயிற்சி அளிப்பதற்கு அழைத்தார். நானும் கலந்து கொள்ளவிருக்கிறேன். நாளை (வெள்ளிக்கிழமை) இந்திய நேரம் 12 முதல் பிற்பகல் 2 மணிவரை புதுப்பயனர்கள் தொகுப்பார்கள். அந்நேரம் வாய்ப்பிருப்பவர்கள் அவர்களது பேச்சுப் பக்கங்களில் ஊக்குவிக்கலாம். முன்கூட்டியே கணக்கு தொடங்குமாறு மாணவர்களுக்குப் பரிந்துரைத்துள்ளனர். -- சுந்தர் <sup>\பேச்சு</sup> 11:28, 19 திசம்பர் 2013 (UTC)
::கண்டிப்பாக ஊக்குவிப்போம். இப்பொழுதே ஆர்வமாய் உள்ளேன். :) -தமிழ்க்குரிசில் (பேச்சு) 12:01, 19 திசம்பர் 2013 (UTC)
:::நன்றி தமிழ்க்குரிசில். :) -- சுந்தர் <sup>\பேச்சு</sup> 03:14, 20 திசம்பர் 2013 (UTC)